**Ministru kabineta rīkojuma projekta “Par sabiedrības ar ierobežoto atbildību “Latvijas Nacionālais akreditācijas birojs” pārveides par valsts aģentūru “Latvijas Nacionālais akreditācijas birojs” pabeigšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2.punkts nepārsniedz divas lapaspuses, līdz ar to kopsavilkums nav jāaizpilda  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 163.panta pirmā daļa;Ministru kabineta 2017.gada 4.aprīļa sēdes protokollēmuma Nr.18 42.§ 5.punkts;Ministru kabineta 2017.gada 24.oktobra sēdes protokollēmuma Nr.52 1.§ |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 4.aprīļa sēdes tika izskatīts Ekonomikas ministrijas sagatavotais informatīvais ziņojums “Par priekšlikumu sniegšanu par turpmāko rīcību saistībā ar SIA "Standartizācijas, akreditācijas un metroloģijas centrs" reorganizēšanu"” (prot. Nr.18 42.§) un atbalstīts tajā piedāvātais risinājums, kas, cita starpā, paredzēja SIA “Latvijas Nacionālais akreditācijas birojs” pārveidošanu par valsts aģentūru, kas turpmāk pildīs nacionālās akreditācijas institūcijas funkcijas un pienākumus, sniedzot arī publiskos pakalpojumus – akreditāciju. Vienlaikus Ekonomikas ministrija, kā pārraugošā institūcija, nodrošinās nacionālās akreditācijas institūcijas atbalsta un administratīvo funkciju izpildi, tādējādi nepalielinot slogu uz institūciju un dodot tai iespēju visus savus resursus koncentrēt uz tiešo pienākumu veikšanu. Vienlaikus Ekonomikas ministrijai tika uzdots uzdevums sagatavot un iesniegt Ministru kabinetā rīkojumu par jaundibināmās SIA "Latvijas Nacionālais akreditācijas birojs" pārveides par valsts aģentūru "Latvijas Nacionālais akreditācijas birojs" uzsākšanu. Ministru kabineta 2017.gada 24.oktobra sēdē tika atbalstīts Ekonomikas ministrijas sagatavotais rīkojuma projekts “Par valsts sabiedrības ar ierobežoto atbildību "Latvijas Nacionālais akreditācijas birojs" pārveides par valsts aģentūru "Latvijas Nacionālais akreditācijas birojs" uzsākšanu" (prot.Nr.52 1.§).2017.gada 31.oktobrī Latvijas vēstnesī (Oficiālās publikācijas Nr.2017/216.KM8) tika publicēts paziņojums, kurā SIA “Latvijas Nacionālais akreditācijas birojs” reģ.Nr.40203084604 paziņoja par sabiedrības pārveides par valsts aģentūru uzsākšanu un aicināja kreditorus pieteikt savus prasījumus 2 (divu) mēnešu laikā no paziņojuma publicēšanas, nosūtot tos uz Sabiedrības juridisko adresi Krišjāņa Valdemāra ielā 157, Rīgā, LV-1013, norādot prasījuma saturu, pamatu un apmēru un pievienojot prasījumu pamatojošus dokumentus. SIA “Latvijas Nacionālais akreditācijas birojs” ir apzinājusi savus kreditorus un ir gatava izpildīt savas saistības pret tiem.Ņemot vērā iepriekš minēto, šobrīd ir izpildīti visi priekšnoteikumi, lai pabeigtu SIA “Latvijas Nacionālais akreditācijas birojs” pārveides par valsts aģentūru procesu. SIA “Latvijas Nacionālais akreditācijas birojs” pārveides rezultātā tiks izveidota valsts aģentūra “Latvijas Nacionālais akreditācijas birojs, kas atbilstoši Likumam par budžetu un finanšu vadību darbosies kā budžeta nefinansētā iestāde, un atbilstoši Publisko aģentūru likuma 13.panta trešajai daļai un Likuma par budžetu un finanšu vadību 41.panta (11) daļai tās budžetu apstiprinās Ministru kabinets. Valsts aģentūra “Latvijas Nacionālais akreditācijas birojs” būs Ekonomikas ministra pārraudzībā esoša iestāde, kas pildīs likuma “Par atbilstības novērtēšanu” 14.panta pirmajā daļā noteiktās nacionālās akreditācijas institūcijas funkcijas un tiks finansēta, ievērojot šī panta trešajā daļā noteikto kārtību, proti, no valsts budžeta līdzfinansējuma un pašu ieņēmumiem par sniegtajiem pakalpojumiem. Atbilstoši Publiskas personas kapitāla daļu un kapitālsabiedrību pārvaldības likuma 163.panta ceturtajai daļai pēc SIA “Latvijas Nacionālais akreditācijas birojs” pārveides par valsts aģentūru “Latvijas Nacionālais akreditācijas birojs” pabeigšanas viss kapitālsabiedrības īpašums pāries izveidotajai valsts aģentūrai, kura būs arī pārveidotās kapitālsabiedrības tiesību un pienākumu pārņēmēja. Ministru kabineta rīkojuma projektā paredzēta valsts aģentūras “Latvijas Nacionālais akreditācijas birojs” direktora amatā iecelšanas kārtība un noteikts datums no kura SIA “Latvijas Nacionālais akreditācijas birojs” ir izslēdzama no komercreģistra. Vienlaikus Ministru kabineta rīkojuma projektā ir ietverta norma par nepieciešamo apropriācijas pārdali, lai nodrošinātu atbalsta un administratīvo funkciju izpildi, izvairoties no nelietderīgiem naudas pārskaitījumiem starp valsts aģentūru “Latvijas Nacionālais akreditācijas birojs” un Ekonomikas ministriju (detalizēts pamatojums apropriācijas pārdales nepieciešamībai norādīts anotācijas III.sadaļas 8.punktā). |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un SIA “Latvijas Nacionālais akreditācijas birojs” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SIA „Latvijas Nacionālais akreditācijas birojs” darbinieki, kuru darba līgumos tiks veikti grozījumi, ievērojot Valsts un pašvaldību institūciju amatpersonu un darbinieku atlīdzības likumā noteikto un valdes loceklis, kura pilnvaras izbeigsies līdz ar kapitālsabiedrības izslēgšanu no komercreģistra, kā arī sabiedrības darījumu partneri, tajā skaitā atbilstības novērtēšanas institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Ar projektu tiek mainīts SIA “Latvijas Nacionālais akreditācijas birojs” juridiskais statuss uz valsts aģentūru, taču tā joprojām turpinās pildīt nacionālās akreditācijas funkcijas un uzdevumus, kurus līdz šim pildīja SIA “Latvijas Nacionālais akreditācijas birojs”. Juridiskā statusa maiņas ietekme uz tautsaimniecību būs neitrāla un kopumā tā nemainīs arī administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  |  |  |  |  |  |  |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 26.04.00 Atbilstības novērtēšana un kvalitātes nodrošināšana | 84 870 | -50 258 | 84 870 | -60 310 | 84870 | -60 310 | -60 310 |
| 97.00.00 Nozaru vadība un politikas plānošana | 0 | 50 258 | 0 | 60 310 | 0 | 60 310 | 60 310 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  |  |  |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ekonomikas ministrija, sākot ar 2018.gada 1.martu, kad darbu uzsāks valsts aģentūrai “Latvijas Nacionālais akreditācijas birojs”, papildus saviem tiešajiem pienākumiem nodrošinās arī valsts aģentūras pamata atbalsta un administratīvo funkciju (grāmatvedību, personāllietas, IT) izpildi. Šo funkciju nodrošināšanai Ekonomikas ministrijai 2018.gadā radīsies papildus izdevumi 50 258 euro, jo funkcijas būs jāpilda nepilnu gadu, savukārt turpmāk ik gadu 60 310 euro gadā. Šie izdevumi ir aprēķināti par pamatu ņemot pildāmo funkciju šī brīža izmaksas. Finansējums ir paredzēts Ekonomikas ministrijas darbinieku, kas pildīs valsts aģentūrai “Latvijas Nacionālais akreditācijas birojs” atbalsta un administratīvās funkcijas, atlīdzības nodrošināšanai. Plānots, ka papildus funkciju izpildi Ekonomikas ministrija nodrošinās esošo darba spēka resursu ietvaros. Šobrīd ir identificēti 8 darbinieki, kuriem būs jāpilda papildus pienākumi, līdz ar to plānots, ka četriem darbiniekiem tiks palielināta mēnešalga, savukārt četriem darbiniekiem tiks noteikta piemaksa par papildus darbu. Mēnesī atalgojumam plānots 4 050 euro, valsts sociālās apdrošināšanas iemaksām 976 euro. Kopā atlīdzībai mēnesī 5 026 euro, līdz ar to noapaļojot gadā 60 310 euro. Ņemot vērā, ka Ekonomikas ministrija 2018.gadā pildīs papildus funkcijas nepilnu gadu, izmaksas saistībā ar funkciju izpildi 2018.gadā veidos 50 258 euro.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita vietu izmaiņas nav plānotas. Kopumā nacionālās akreditācijas institūcijas funkciju izpildi plānots nodrošināt ar 25 amata vietām. No tām 20 amata vietas tiks izveidotas valsts aģentūrā “Latvijas Nacionālais akreditācijas birojs”. Tās būs saistītas ar tiešo akreditācijas funkciju izpildi un pārējo atbalsta funkciju – dokumentu vadība, juridiskais atbalsts, kvalitātes vadība, iestādes vadība un citu nepieciešamo funkciju izpildi, kuru neveiks Ekonomikas ministrija. Savukārt atlikušās 5 amata vietas būs saistītas ar pamata atbalsta un administratīvo funkciju (grāmatvedība, personāllietas, IT) izpildes nodrošināšanu, ko veiks Ekonomikas ministrija jau esošo darba spēka resursu ietvaros. |
| 8. Cita informācija | Rīkojuma projekts neietekmēs valsts budžeta izdevumus, jo valsts aģentūras finansēšanai nepieciešamie līdzekļi tiks iegūti sniedzot maksas publiskos pakalpojumus kā noteikts likumā “Par atbilstības novērtēšanu”. Nacionālās akreditācijas institūcijas funkciju izpildei Ekonomikas ministrijas budžeta apakšprogrammā 26.04.00 “Atbilstības novērtēšana un kvalitātes nodrošināšana” ir paredzēti 84 870 euro. Lai izvairītos no nelietderīgiem savstarpējiem naudas pārskaitījumiem starp Ekonomikas ministriju un valsts aģentūru “Latvijas Nacionālais akreditācijas birojs”, ir nepieciešams veikt apropriācijas pārdali 60 310 euro apmērā no Ekonomikas ministrijas budžeta apakšprogrammā 26.04.00 “Atbilstības novērtēšana un kvalitātes nodrošināšana” piešķirtā finansējuma uz Ekonomikas ministrijas programmu 97.00.00. “Nozaru vadība un politikas plānošana” atlīdzībai valsts aģentūras “Latvijas Nacionālais akreditācijas birojs” atbalsta un administratīvās funkciju nodrošināšanai. Tā kā plānots, ka valsts aģentūra “Latvijas Nacionālais akreditācijas birojs” darbību uzsāks ar 2018.gada 1.martu, tad apropriācijas pārdali 2018.gadā būtu veicama 50 258 euro apmērā (60 310 euro/12 mēneši), savukārt sākot ar 2019.gadu un turpmāk 60 310 euro apmērā. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Valsts aģentūras “Latvijas Nacionālais akreditācijas centrs” nolikums (izsludināti VSS 19.10.2017. prot.Nr.41 5.§), kas atcels Ministru kabineta 2010.gada 18.aprīļa noteikumus Nr.445 “Noteikumi par nacionālo akreditācijas institūciju”;Ministru kabineta noteikumu projekts “Noteikumi par valsts aģentūras “Latvijas Nacionālais akreditācijas centrs” sniegto publisko maksas pakalpojumu cenrādi (izsludināti VSS 30.11.2017. prot.Nr.47 4.§);Ministru kabineta rīkojuma projekts “Par valsts aģentūras “Latvijas Nacionālais akreditācijas birojs” 2018.gada budžeta apstiprināšanu”” (netiks izsludināts VSS, bet tiks virzīts kā MK lieta kopā ar šo projektu).  |
| 2. | Atbildīgā institūcija | Ekonomikas ministrija  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un SIA “Latvijas Nacionālais akreditācijas birojs” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | SIA “Latvijas Nacionālais akreditācijas birojs” tiks pārveidots par ekonomikas ministra pārraudzībā esošu valsts aģentūru, kas pildīs likuma “Par atbilstības novērtēšanu” 14.panta pirmajā daļā noteiktās nacionālās akreditācijas institūcijas funkcijas un uzdevumus. Projekts neietekmē nacionālās akreditācijas institūcijas funkciju un uzdevumu apjomu. Pārveidošanas ietvaros nav plānota amata vietu samazināšana. SIA “Latvijas Nacionālais akreditācijas birojs” valdes locekļa pilnvaras beigsies līdz ar komercsabiedrības izslēgšanu no komercreģistra. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

Šaicāns, 67013143

Edijs.Saicans@em.gov.lv